CELEX: 51999PC0399
Language: fi
Date: 1999-07-20
Title: Ehdotus: neuvoston asetus (EY) uudesta-Seelannista peräisin olevaa voita koskevasta tariffikiintiöstä - (komission esittämä)

Avis juridique important

|

51999PC0399

Ehdotus: neuvoston asetus (EY) uudesta-Seelannista peräisin olevaa voita koskevasta tariffikiintiöstä - (komission esittämä)  /* KOM/99/0399 lopull. */  

Ehdotus: NEUVOSTON ASETUS (EY) Uudesta-Seelannista peräisin olevaa voita koskevasta tariffikiintiöstä (komission esittämä)PERUSTELUTYhteisö hyväksyi Uruguayn kierroksen monenvälisissä kauppaneuvotteluissa myönnytykset, joihin viitataan tehdyissä sopimuksissa ja jotka sisältyvät Euroopan yhteisöjen CXL-luetteloon.Näihin myönnytyksiin kuuluu erityisesti Uudesta-Seelannista peräisin olevaa voita koskeva 76 667 tonnin tariffikiintiö edellyttäen, että voi on vähintään kuusi viikkoa vanhaa, sen rasvapitoisuus painosta on vähintään 80 prosenttia mutta enintään 82 prosenttia ja se on valmistettu suoraan maidosta tai kermasta.Uudesta-Seelannista on viety yhteisöön vuodesta 1991 alkaen tämän tariffikiintiön nojalla voita, joka on valmistettu "ammix"- tai "spreadable" -menettelyä käyttäen. Tämän voin kelpoisuus kyseiseen tariffikiintiöön on kuitenkin asetettu kyseenalaiseksi. Oikeusvarmuuden kannalta on syytä selventää, että tällaista maidosta tai kermasta ilman varastoituja aineksia valmistettua voita ei ole syytä sulkea tariffikiintiön ulkopuolelle ainoastaan siitä syystä, että se valmistetaan käyttäen menettelyä, jonka aikana kerma voi välillä olla voiöljynä ja/tai maitorasvan fraktiona.Tämän ehdotuksen tarkoituksena on selventää edellä tarkoitetun tariffikiintiön soveltamisalaa.Ehdotus: NEUVOSTON ASETUS (EY) Uudesta-Seelannista peräisin olevaa voita koskevasta tariffikiintiöstäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo, että(1) yhteisön myönnytyksiin, joihin viitataan Uruguayn kierroksen kauppaneuvotteluissa tehdyissä sopimuksissa ja jotka sisältyvät Euroopan yhteisöjen CXL-luetteloon, kuuluu 76 667 tonnin suuruinen tariffikiintiö Uudesta-Seelannista peräisin olevalle voille, joka on vähintään kuusi viikkoa vanhaa, jonka rasvapitoisuus painosta on vähintään 80 mutta enintään 82 prosenttia ja joka on valmistettu suoraan maidosta tai kermasta, (2) Uudessa-Seelannissa "ammix"- ja "spreadable" -menettelyjä käyttäen valmistetun voin kelpoisuus kyseiseen tariffikiintiöön on asetettu kyseenalaiseksi, ja(3) oikeusvarmuuden takaamiseksi on aiheellista selventää, että tällaista maidosta tai kermasta ilman varastoituja aineksia valmistettua voita ei voida sulkea tariffikiintiön ulkopuolelle ainoastaan siitä syystä, että se valmistetaan käyttäen menettelyä, jonka aikana kerma voi välillä olla voiöljynä ja/tai maitorasvan fraktiona,ON ANTANUT TÄMÄN ASETUKSEN:1 artiklaUudesta-Seelannista peräisin olevaa voita koskevan tariffikiintiön täytäntöönpanemista varten ilmaisu "valmistettu suoraan maidosta tai kermasta" ei sulje pois voita, joka on valmistettu maidosta tai kermasta ilman varastoituja aineksia, soveltamalla yksittäistä, itsenäistä ja keskeytymätöntä menettelyä, jonka aikana kerma voi välillä olla voiöljynä ja/tai maitorasvan fraktiona.2 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan kyseisestä päivästä alkaen.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  Neuvoston puolesta Puheenjohtaja>TAULUKON PAIKKA>